ธนาธร ลุยเพชรบุรีหาเสียง ขอโอกาสคนรุ่นใหม่ เพื่อล้มเผด็จการ
ธนาธร ลงพื้นที่ช่วยผู้สมัคร ส.ส.เพชรบุรีทั้ง 3 เขตหาเสียง พร้อมอ้อนคนเมืองเพชรขอโอกาสคนรุ่นใหม่ล้มเผด็จการ เร่งสร้างประชาธิปไตย แฟนคลับแห่ถ่ายเซลฟี่ตลอดเส้นทาง ยันแก้ปัญหาการประมง ต้องเอาทหารออกไปก่อน รัฐบาลมาจากการยึดอำนาจเป็นตัวแทนของนายทุน,เมื่อวันที่ 26 ก.พ.62 นายธนาธร จึงรุ่งเรืองกิจ หัวหน้าพรรคอนาคตใหม่ ลงพื้นที่ช่วยผู้สมัครหาเสียงในพื้นที่จังหวัดเพชรบุรีทั้ง 3 เขต โดยจุดแรกที่อำเภอท่ายาง ช่วยผู้สมัครเขต 2 นายกิตติพงษ์ พึ่งแตง หรือครูเจี๊ยบ ต่อมาลงพื้นที่เขต 1 ช่วยนายมังกร เจริญผล ในเขตอำเภอเมือง และเขต 3 ช่วยนายชัยนาม ว่องไว โดยคณะของนายธนาธรได้ลงพื้นที่ในเขตตัวตลาดเทศบาลของทั้งสามเขต เดินแนะนำตัวผู้สมัครพร้อมชูนโยบายของพรรค ขอโอกาสพลังคนรุ่นใหม่ที่มีความพร้อมในการขึ้นเป็นผู้บริหารประเทศในฐานะนายกรัฐมนตรี ล้มล้างเผด็จการเพื่อประชาธิปไตยของประชาชนให้กลับคืนมา,สำหรับบรรยากาศโดยรวมแล้ว การเดินทางมาหาเสียงในเขตจังหวัดเพชรบุรีในครั้งนี้ นายธนาธร ได้รับกระแสตอบรับจากประชาชนทั้งคนรุ่นเก่าและรุ่นใหม่ได้เป็นอย่างดี ซึ่งตลอดเวลาจะมีประชาชนขอถ่ายเซลฟี่ สร้างความเป็นกันเองและเพิ่มความมั่นใจให้กับตัวผู้สมัครและหัวหน้าพรรค เนื่องจากมีประชาชนเข้ามาขอภาพไว้เป็นที่ระลึกตลอดเวลา,นายธนาธร กล่าวว่า พรรคอนาคตใหม่คือพรรคที่ไม่ได้ซื้อสิทธิ ซื้อเสียงพี่น้องประชาชนอย่างแน่นอน และพรรคก็ไม่ซื้อผู้สมัคร ส.ส ที่มีชื่อเสียงเข้าพรรค เนื่องจากพรรคมีอุดมการณ์ที่จะอยู่ร่วมกันในระบบอุปถัมภ์ นั่นคือความภาคภูมิใจของพรรคที่เกิดขึ้นมาใหม่ ขอให้พ่อแม่พี่น้องให้โอกาสเลือกพรรคอนาคตใหม่และผู้สมัคร ส.ส.ทั้ง 3 เขตในนามพรรคอนาคตใหม่ เพื่อขอโอกาสที่จะเข้าไปแก้ไขปัญหาให้กับพี่น้องประชาชนทั้งในด้านเศรษฐกิจ การประมง การเกษตร หรือการท่องเที่ยว ที่สำคัญประชาชนสามารถตรวจสอบการบริหารประเทศได้ ทางพรรคอนาคตใหม่จะไม่ยอมรับระบอบการยึดอำนาจอย่างเด็ดขาด,ขอเสนอแนวทางการแก้ปัญหาประมงไว้ 3 แนวทาง โดยระบุว่า การประมงเป็นเรื่องของพลเรือน ทหารไม่เกี่ยว อย่างแรกเอาทหารออกจากการประมงก่อน ไม่เกี่ยวกับทหาร ข้อ 2 ชะลอการดำเนินคดีกับชาวประมงเสียก่อน นำคดีต่างๆ กลับมารื้อใหม่ เพื่อคืนความเป็นธรรมให้กับชาวประมง และข้อ 3 กฎหมายที่เกี่ยวข้องกับประมงทั้งหมด ต้องนำมาทบทวนใหม่ เพื่อเยียวยาให้กับชาวประมง รัฐบาลที่มาจากการยึดอำนาจพบว่าเป็นตัวแทนของนายทุน ไม่ใส่ใจชาวบ้านเหมือนกลุ่มทุน นายธนาธร กล่าว.
ธนาธร ลงพื้นที่ช่วยผู้สมัคร ส.ส.เพชรบุรีทั้ง 3 เขตหาเสียง พร้อมอ้อนคนเมืองเพชรขอโอกาสคนรุ่นใหม่ล้มเผด็จการ เร่งสร้างประชาธิปไตย แฟนคลับแห่ถ่ายเซลฟี่ตลอดเส้นทาง ยันแก้ปัญหาการประมง 
เลือกตั้ง62,อนาคตใหม่,หาเสียงเพชรบุรี,ธนาธร จึงรุ่งเรืองกิจ,เลือกตั้ง